avg_rating: 4.33
name: Αμάντα Αλίκη Μαραβέλια
about: H Αμάντα-Αλίκη Μαραβέλια είναι αιγυπτιολόγος και αρχαιοαστρονόμος. Έλαβε πτυχίο Φυσικής (ΑΠΘ, 1988: Λίαν Καλώς) και εκπόνησε την πρώτη Διδακτορική Διατριβή της στην Αστρονομία (Πανεπιστήμιο Αθηνών &amp; Εθνικό Αστεροσκοπείο Αθηνών, 1997: Άριστα). Εκπόνησε την δεύτερη Διδακτορική Διατριβή της (Doctorat NR: Tres Honorable et avec Felicitations du Jury) στην Αιγυπτιολογία/Αρχαιοαστρονομία (Universite de Limoges, Centre des Recherches en Sciences de l'Antiquite, Γαλλία, 2004). Η ειδίκευσή της είναι τα θρησκευτικά/αστρονομικά/κοσμογονικά κείμενα των αρχαίων Αιγυπτίων και η συγκριτική μελέτη τους με τα ανάλογα στοιχεία των Ορφικών Ύμνων, καθώς και με σύγχρονες κοσμολογικές ιδέες. Η εν λόγω διατριβή της (Les Astres dans les Textes Religieux en Egypte H Αμάντα-Αλίκη Μαραβέλια είναι αιγυπτιολόγος και αρχαιοαστρονόμος. Έλαβε πτυχίο Φυσικής (ΑΠΘ, 1988: Λίαν Καλώς) και εκπόνησε την πρώτη Διδακτορική Διατριβή της στην Αστρονομία (Πανεπιστήμιο Αθηνών &amp; Εθνικό Αστεροσκοπείο Αθηνών, 1997: Άριστα). Εκπόνησε την δεύτερη Διδακτορική Διατριβή της (Doctorat NR: Tres Honorable et avec Felicitations du Jury) στην Αιγυπτιολογία/Αρχαιοαστρονομία (Universite de Limoges, Centre des Recherches en Sciences de l'Antiquite, Γαλλία, 2004). Η ειδίκευσή της είναι τα θρησκευτικά/αστρονομικά/κοσμογονικά κείμενα των αρχαίων Αιγυπτίων και η συγκριτική μελέτη τους με τα ανάλογα στοιχεία των Ορφικών Ύμνων, καθώς και με σύγχρονες κοσμολογικές ιδέες. Η εν λόγω διατριβή της (Les Astres dans les Textes Religieux en Egypte Antique et dans les Hymnes Orphiques Helleniques) εξεδόθη το 2006 ως βιβλίο από διεθνή εκδοτικό οίκο (Oxford, British Archeological Reports, BAR 1527). Είναι, μεταξύ άλλων, μέλος της Διεθνούς Ενώσεως Αιγυπτιολόγων, της Εταιρείας Ευρωπαίων Αρχαιολόγων, της Societe Eurοpeenne pour l'Astronomie dans la Culture, της International Society for Archeoastronomy and Astronomy in Culture (ISAAC), της Ελληνικής Εταιρείας Αισθητικής, της Πανελλήνιας Σκοπευτικής Εταιρείας, &amp; c. Εργάσθηκε ως Επιστημονική Συνεργάτις και Ερευνήτρια του Κέντρου Αιγυπτιολογίας της Ρωσσικής Ακαδημίας Επιστημών (CES/RAS) της Μόσχας. Το 2011 ίδρυσε στην Ελλάδα (υπό την αιγίδα του παλαιφάτου πρεσβυγενούς Πατριαρχείου Αλεξανδρείας, και με τις ευλογίες της Α.Θ.Μ. του Πάπα και Πατριάρχου Αλεξανδρείας και Πάσης Αφρικής, κ.κ. Θεοδώρου ΙΙ) το Ελληνικό Ινστιτούτο Αιγυπτιολογίας. Το Ε.Ι.Α. είναι ένας ερευνητικός φορέας υψηλών προδιαγραφών, ο οποίος λειτουργεί ως αστική μή κερδοσκοπική εταιρεία, στηριζόμενος από εξέχουσες φυσιογνωμίες του χώρου της Αρχαιολογίας, της Επιστήμης και των Γραμμάτων, με συνεργάτες και ιδρυτικά μέλη από την Αίγυπτο, την Γερμανία, την Γαλλία και την Ρωσσία. Σκοπός του είναι η εξεύρεση πόρων με αποκλειστικό σκοπό: (α΄) Τα ερευνητικά προγράμματα στους τομείς της Αιγυπτιολογίας, της Αρχαιολογίας, της Αρχαιοαστρονομίας, της Αρχαιοανθρωπολογίας και των διεπιστημονικών μελετών των αρχαίων κορυφαίων πολιτισμών της Μεσογείου. (β΄) Την εκλαΐκευση της Αιγυπτιολογίας στο ευρύ κοινό και στην μαθητριώσα νεολαία. Το Ε.Ι.Α. ετέθη επί πλέον υπό την αιγίδα του σπουδαίου και ιστορικού Δήμου Επιδαύρου (Αργολίδος), επί Δημαρχίας του Κου Κωνσταντίνου Γκάτζιου. Η Κα Μαραβέλια συνεργάζεται επίσης με Ελληνικά Μουσεία για την δημοσίευση αιγυπτιακών αρχαιοτήτων (Εθνικό Αρχαιολογικό Μουσείο Αθηνών, Μουσείο Μπενάκη: για το οποίο ετοιμάζει τον Catalogue Raisonne των αρχαίων αιγυπτιακών φαγεντιανών), αλλά και με ξένους ερευνητές στον τομέα της Αιγυπτιολογίας και της Αρχαιοαστρονομίας. ΄Εχει δημοσιεύσει πολλές πρωτότυπες εργασίες (&gt;60) και βιβλία και ήταν editor in chief σε έξι (μέχρι στιγμής) τόμους της διεθνούς σειράς British Archeological Reports (BAR Series 1052, 1154, 1218, 1448, 1960, &amp; c.). ...more